"Cum pot sa voteze toti membrii de partid? Practica din toate partidele lumii si din istoria noastra - de aceea se convoaca congrese - pentru ca membrii deleaga niste oameni cu un mandat si acolo in congres delibereaza si se pronunta", a explicat Iliescu, la lansarea volumului autobiografic "Destinul unui om de stanga".El a fost intrebat cum vede modalitatea de alegere a presedintelui PSD la viitorul congres , din octombrie, in conditiile in care sunt nemultumiri legate de faptul ca liderul formatiunii ar trebui votat de membrii de partid."Sistemul acesta... Ceausescu incercase candva sa faca un fel de recensamant national. Ca toti sa voteze, de la oras si sat pentru tovarasul Ceausescu. Deci nu stiu cum anume practic, tehnic se face asa ceva. De aceea se convoaca congrese, pentru ca delegatii vin cu un mandat din partea membrilor si delibereaza", a afirmat Ion Iliescu.El a afirmat insa ca ''este rupt'' de activitatea actualei conduceri a partidului. "Eu sunt rupt de activitatea practica, concreta a conducerii de partid. Nu stiu cum gandesc acest lucru (reprezentantii conducerii PSD - n.r.). Poate au o tehnica gandita, eu nu stiu, nu o percep si nu o inteleg", a sustinut Iliescu.De asemenea, intrebat pe cine va sustine pentru functia de presedinte la Congresul PSD, el a raspuns ca pe nimeni. "La congres voi spune mai mult", a precizat presedintele de onoare al social-democratilor."Dintotdeauna o asemenea miscare e inaintea fiecarui congres. Iar acum au disparut niste figuri dominante. Nu mai e vorba de figuri dominante, adica se schimba generatiile. Congresul o sa decida", a completat Ion Iliescu, intrebat ce parere are despre candidaturile anuntate pentru functia de sef al PSD si de taberele care se formeaza in aceasta perioada.In alta ordine de idei, presedintele de onoare al PSD a spus ca regreta situatia in care se afla primarul suspendat al Capitalei, Sorin Oprescu: "Imi pare rau de ce se intampla cu Sorin Oprescu. Nu pot sa ma pronunt".